VSK sklep Cpg 348/99
Datum: 1999-11-18T01:00:00.000+01:00
ecli: ECLI:SI:VSKP:1999:CPG.348.99
sodisce: Višje sodišče v Kopru
oddelek: Gospodarski oddelek
institut: izvršilni stroški - položitev predujma - ustavitev izvršbe
jedro: Če upnik v danem roku na poziv sodišča ni položil predujma za kritje stroškov izvršilnega organa, sodišče izvršbo ustavi.

 
zveza: ZIP člen 32/3,  32/3.

## Jedro

Če upnik v danem roku na poziv sodišča ni položil predujma za kritje stroškov izvršilnega organa, sodišče izvršbo ustavi.

## Izrek

Pritožba upnika se zavrne kot neutemeljena in potrdi izpodbijani sklep sodišča prve stopnje.

## Obrazložitev

Z izpodbijanim sklepom je sodišče prve stopnje ustavilo izvršbo v skladu z določilom 3. odst. 32. čl. Zakona o izvršilnem postopku (ZIP), ker upnik v določenem 8-dnevnem roku ni založil predujma.

Zoper ta sklep se pritožuje upnik po svoji pooblaščenki in predlaga njegovo razveljavitev. V pritožbi navaja, da upnik nikoli ni prejel sklepa o naložitvi plačila predujma za izvršilne stroške.

Pritožba upnika ni utemeljena.

Pritožbeno sodišče ugotavlja, da je sodišče prve stopnje izpodbijani sklep izdalo v skladu z določilom tedaj veljavnega 3. odst. 32. čl. ZIP. Poziv, naj upnik založi predujem, je bil namreč vročen pooblaščenki upnika dne 29.5.1997 (list. št. 9 spisa). Pritožbeno sodišče je zato pritožbo upnika zavrnilo kot neutemeljeno in potrdilo izpodbijani sklep sodišča prve stopnje.